36.ΑΠΟΦΑΣΙΣ ΥΠΟΥΡΓΟΥ ΕΣΩΤΕΡΙΚΩΝ Αριθ. 55075 της 12/27 Ιουλ.1977 (ΦΕΚ Β΄ 706) Περί αυξήσεως της αποζημιώσεως των δημοτικών Συμβούλων. Λαβόντες υπόψη: 1.Τις διατάξεις των άρθρ.117 παρ.3 και 221 του Δημοτικού και Κοινοτικού Κώδικα (Π.Δ.933/1975). 2.Την Ε.Π.6690/28.9.1976 κοινή απόφαση του Πρωθυπουργού και του Υπουργού Εσωτερικών «περί μεταβιβάσεως αρμοδιοτήτων εις τον Υφυπουργόν Εσωτερικών», αποφασίζουμε: 1.Αυξάνουμε, από 1.7.1977, την αποζημίωση που καταβάλλεται στα μέλη του δημοτικού συμβουλίου που μετέχουν στις συνεδριάσεις αυτού, για κάθε συνεδρίαση και μέχρι τρεις το πολύ συνεδριάσεις κατά μήνα, σε δραχμές α)300 σε δήμους πληθυσμού μέχρι 50.000 και β)500 σε δήμους πληθυσμού άνω των 50.000. 2.Η παρούσα κοινοποιείται σε όλες τις Νομαρχίες (Δ/νσεις Εσωτερικών) και τα Επαρχεία της Χώρας για την ενημέρωση των δήμων της περιφερείας τους. Η παρούσα δημοσιευθήτω δια της Εφημερίδος της Κυβερνήσεως. 